钦定古今图书集成/明伦汇编/官常典/第101卷 > 鲁恭王颐坦
## 钦定古今图书集成/明伦汇编/官常典/第101卷 > 鲁恭王颐坦

按《明外史鲁荒王传》：“恭王颐坦，鲁端王观𤊟子也。嘉
靖二十八年嗣封。颐坦有孝行，捐邸中田湖以赡贫
民，辞常禄以赡贫宗。世宗嘉之，玺书凡七劳焉。万历
二十二年薨。世子寿𨰜先卒，弟敬王寿鏳嗣，二十八
年薨。弟宪王寿𬭎嗣，崇祯九年薨。弟肃王寿镛嗣，十五年薨。子以海，十七年嗣，寄居台州。”事别载。

按《藩献记》：“鲁恭王颐坦，端王之庶长子也。始封宝庆
王。嘉靖二十八年，端王薨，明年嗣爵。王慈良聪哲，有
至性。端王之遘疾时，王年仅十有三，侍立寝所，晨夕
不怠。居丧蔬粥，哀毁送葬，往返百里，号泣擗踊，远近
改观。既当国政，申明训典，约以礼度，鲁宗数百人，莫
不凛凛奉法。”